钦定古今图书集成/明伦汇编/氏族典/第443卷 > 《廖用贤尚友录》 > 耿豪
## 钦定古今图书集成/明伦汇编/氏族典/第443卷 > 《廖用贤尚友录》 > 耿豪

按《周书耿豪传》：“豪，钜鹿人。曾祖超，率众归魏，遂家于
神武川。豪有武艺，贺拔岳西征，引为帐内。岳被害，归
太祖，从讨侯莫陈悦，录功封平原县子，进爵为侯。擒
窦泰，复弘农，豪先锋陷阵，加中散大夫。沙苑之战，豪
杀伤甚多，于是进爵为公，除镇北将军，南郢州刺史。
十三年，授车骑大将军。十五年，赐姓和稽氏，进侍中”
骠骑大将军、开府仪同三司。十六年卒。子雄嗣，位至
大将军。